GAZ-АА

GAZ-AA () ir kravas automobilis, ko ražoja Gorkijas automobiļu rūpnīcā, ar kravnesību  (1500 kg). Iesākumā tika ražots pēc Ford Motor Company licences kā 1929. gada Ford Model AA modeļa kopija, bet vēlāk vairākas reizes modernizēts.

Pamatmodifikācijas 

 GAZ-AAA ir trīsasu (6х4) paaugstinātas caurejamības kravas automobilis, kravnesība . Izveidots uz licencētā kravas automobiļa Ford Timken 1931. gada madeļa bāzes. Tika ražoti no 1934. līdz 1943. gadam. 1937. gadā ieguva jaudīgāku dzinēju un citas sastāvdaļas no GAZ-MM. Uz GAZ-AAA bāzes sērijveidā ražoja autobusu GAZ-05-193 (1936—1945), kā arī sērijveida bruņumašīnas BA-6 (1936—1938), BA-10A (1938—1939) un BA-10M (1939—1941). Tika izveidoti arī izmēģinājumu modeļi BA-6M un BA-9; izmēģinājuma peldošās bruņumašīnas PB-4 (1933—1934) un PB-7 (1936/37). Ražoja arī kaujas ķīmisko automobili BHM-1 (1935—1937), izveidots bija arī izmēģinājuma sanitārā bruņumašīna BA-22, kur bija vieta 10 ievainotajiem (1937).
 GAZ-410 ir pašizgāzējs uz GAZ-AA un GAZ-MM rāmja, kravnesība 1,2 tonnas. Ražots tika no 1934. līdz 1946. gadam.
 GAZ-42 ir gāzu ģeneratora modifikācija, kā degviela tika izmantoti koka kluči. Dzinēja jauda 35-38 Zs, kravnesība 1 tonna. Ražots tika no 1938. līdz 1950. gadam.
 GAZ-43 ir gāzu ģeneratora modifikācija, kur kā degviela tika izmantotas akmeņogles. Atšķīrās ar mazāku gāzu ģeneratora iekārtu. Saražots nelielā skaitā no 1938. līdz 1941. gadam.
 GAZ-44 ir modifikācija, kas aprīkota ar gāzes baloniem. Baloni novietoti zem kravas platformas. Saražots nelielā skaitā 1939. gadā.
 NATI-3 ir eksperimentāla puskāpurķēžu modifikācija ar gumijas un metāla kāpurķēdēm. Izmēģināts tika no 1934. līdz 1936. gadam.
 GAZ-60 ir sērijveida puskāpurķēžu modifikācija ar gumijas un metāla kāpurķēdēm. Ražots tika no 1938. līdz 1943. gadam.
 GAZ-65 ir paaugstinātas caurejamības modifikācija ar riteņu—kāpurķēžu variāciju, kas tika piedzīta no standarta aizmugurējiem riteņiem. 1940. gadā tika izlaista eksperimentālā partija, kas pierādīja pilnīgu šīs sistēmas nederīgumu automobiļa pielietošanā.
 GAZ-03-30 ir 17 vietīgs autobuss ar koka virsbūvi, kas apšūta ar metāla loksnēm. Ražots tika no 1933. līdz 1950. gadam, ar pārtraukumu 1942.—1945. gados. Viens no izplatītākajiem padomju autobusu modeļiem pirmskara periodā.
 GAZ-55 (M-55) ir sanitārais automobilis, kam aizmugurējais tilts ir aprīkots ar amortizatoriem. Ietilpība: 10 cilvēki, ieskaitot četrus uz nestuvēm. Ražots tika no 1938. līdz 1945. gadam.
 PMG-1 ir ugunsdzēsēju automobilis. Ražots tika no 1932. līdz 1941. gadam.

Atsauces 

Gorkijas automobiļu rūpnīca
Padomju automobiļi